bull terrier
Store norske leksikon,Teknologi og industri,Landbruk,Husdyr,Hund,Hunderaser
Bull terrier er en britisk hunderase. Den er terrier bare av navn, og ble opprinnelig brukt til hundekamper. Den er en krysning mellom en gammel varietet, bull and terrier dog, og en rekke andre raser. I dag er den en populær selskapshund med et særpeget utseende.
Beskrivelse Den har rektangulær kroppsbygning, med en mankehøyde på ca. 40 cm. Hodet er helt ulikt andre rasers. Det er eggformet og helt utfylt uten stopp, og med lang og meget kraftig snute. Den har små, tett- og dypstilte øyne, og små, tynne, stående ører. Den har kraftig kropp, som er velvinklet. Den har en kort, lavt ansatt hale. Pelsen er kort og skinnende. Den kan være rent hvit som kan ha mørke flekker i hodet, rød, trikolor eller tigret. Det finnes også en miniatyr bull terrier med maksimal skulderhøyde på 35,5 cm, men som ellers er helt lik den større rasen. Les mer i Store norske leksikon Hund Hunderase Liste over hunderaser hundens historie